1. ágúst

1. ágúst er 213. dagur ársins (214. á hlaupári) samkvæmt gregoríska tímatalinu. 152 dagar eru eftir af árinu.

Atburðir 
 Ásgeir Ásgeirsson (1952), Kristján Eldjárn (1968), Vigdís Finnbogadóttir (1980), Ólafur Ragnar Grímsson (1996) og Guðni Th. Jóhannesson (2016) tóku öll við embætti forseta Íslands þennan dag.
 607 - Shōtoku af Japan sendi Ono no Imoko til að greiða skatt til Sui-keisarans í Kína.
 1137 - Loðvík 7. varð konungur Frakklands, viku eftir að hann gekk að eiga Elinóru af Akvitaníu.
 1291 - Svissneska ríkjasambandið var stofnað af kantónunum Uri, Schwyz og Unterwalden.
 1571 - Tyrkir hertóku Famagusta eftir langt umsátur og höfðu þá náð allri Kýpur á vald sitt. 
 1589 - Ungur dóminíkanamunkur, Jacques Clément, veitti Hinriki 3. Frakkakonungi banasár.
 1607 - Gatsi Rusere, konungur Mutapa (nú Simbabve) gerði samning við Portúgala.
 1633 - Svíar sigruðu keisaraherinn í orrustunni við Pfaffenhofen.
 1714 - Georg, kjörfursti af Hanover, varð Georg 1. Bretakonungur.
1834 - Þrælahald var afnumið í öllum löndum breska heimsveldisins.
 1847 - Matthias Hans Rosenørn var skipaður stiftamtmaður á Íslandi.
 1874 - Ný stjórnarskrá fyrir Ísland gekk í gildi. Sérstakt stjórnarráð fyrir Ísland var stofnað í Kaupmannahöfn.
 1876 - Aurafrímerki tóku við af skildingafrímerkjum á Íslandi.
 1894 - Stríð braust út milli Kínverja og Japana.
 1897 - Oddfellowreglan á Íslandi var stofnuð með áherslu á bræðralag og samhjálp.
 1904 - Embætti amtmanna voru lögð niður á Íslandi.
 1909 - Sundskáli Ungmennafélags Reykjavíkur var vígður og var fyrsti sundskálinn við Skerjafjörð. 
 1914 - Fyrri heimsstyrjöld: Þýskaland lýsti stríði á hendur Rússlandi.
 1935 - Opnað var talsímasamband við útlönd, en frá 1906 hafði verið ritsímasamband. Fyrsta símtalið var samtal Hermanns Jónassonar forsætisráðherra og Kristjáns konungs tíunda.
 1936 - Adolf Hitler setti Ólympíuleikana í Berlín.
 1954 - Sambandsríki Ródesíu og Nýasalands var stofnað.
 1960 - Benín hlaut sjálfstæði frá Frakklandi.
 1964 - Franskir vísindamenn stóðu fyrir eldflaugarskoti af Mýrdalssandi til að mæla rafeindir og róteindir í gufuhvolfinu. Annarri eldflaug var skotið viku síðar. Þær náðu um 400 kílómetra hæð.
 1973 - Samband Karíbahafsríkja (CARICOM) var stofnað.
 1975 - Helsinkisamþykktirnar um landamæri Evrópuríkja og mannréttindi voru gerðar á fundi hjá Öryggis- og samvinnustofnun Evrópu í Finnlandi.
 1976 - Niki Lauda hlaut alvarleg brunasár í Formúlu 1-keppni í Þýskalandi.
 1981 - Bandaríska sjónvarpsstöðin MTV hóf útsendingar.
 1983 - Bandaríska flugfélagið America West Airlines hóf starfsemi.
 1984 - Fjölbrautaskólinn í Garðabæ var stofnaður.
 1990 - Sovéska tölvunetið RELCOM var stofnað með sameiningu nokkurra minni neta. Nokkrum dögum síðar tengdust Sovétríkin Internetinu í fyrsta skipti.
 1994 - Mikið af sögulegum skjölum eyðilagðist þegar bókasafn Norwich brann.
 1994 - School of Advanced Study var stofnaður utan um framhaldsnám við Lundúnaháskóla.
 1996 - Menntaskólinn Hraðbraut var stofnaður.
 1997 - Flugvélaframleiðendurnir Boeing og McDonnell Douglas sameinuðust.
 1998 - Eitt dýrasta frímerki heims, Gul tre skilling banco frá 1855, var selt fyrir 14 milljón sænskar krónur.
 2001 - Dómari við hæstarétt Alabama lét setja upp minnismerki um boðorðin tíu í dómshúsinu sem leiddi til málshöfðunar um að fjarlægja það.
 2003 - 35 rússneskir hermenn létu lífið í sjálfsmorðssprengjuárás í Norður-Ossetíu.
 2003 - Menntafélagið ehf. tók við rekstri Stýrimannaskólans og Vélskólans sem voru síðar sameinaðir við Tækniskólann.
 2005 - Abdullah bin Abdul Aziz al-Saud tók við embætti konungs Sádí-Arabíu við lát hálfbróður síns Fahd.
 2007 - 41.000 skátar frá 158 löndum héldu upp á 100 ára afmæli skátahreyfingarinnar á World Scout Jamboree í Englandi.
 2007 - 8 akreina vegabrú, I-35W Mississippi River bridge í Minneapolis, hrundi skyndilega á háannatíma með þeim afleiðingum að 13 létust og 145 slösuðust.
 2008 - George Tupou 5. var krýndur konungur Tonga.
 2008 - Ellefu fjallgöngumenn fórust í hlíðum K2, næsthæsta fjalls heims, í mannskæðasta slysi í sögu fjallsins.
 2009 - Anders Fogh Rasmussen tók við embætti aðalritara NATO.
 2009 - Tveir létust þegar grímuklæddur maður hóf skothríð á hóp ungmenna við miðstöð samkynhneigðra í Tel Aviv í Ísrael.
 2010 - Embætti umboðsmanns skuldara tók til starfa á Íslandi.
 2013 - Nova hóf rekstur 4G-farsímanets á Íslandi.
 2013 - Fyrrum forsætisráðherra Ítalíu, Silvio Berlusconi, var dæmdur í 4 ára fangelsi fyrir skattsvik.
 2014 - Ansar al Sharia lýsti yfir stofnun íslamsks emírats í Benghazi í Líbýu.
 2016 - Guðni Th. Jóhannesson tók við embætti forseta Íslands af Ólafi Ragnari Grímssyni.

Fædd 
 10 f.Kr. - Claudíus, keisari Rómar (d. 54).
 126 - Pertinax, keisari Romar (d. 193).
 1815 - Richard Henry Dana, bandarískur lögfræðingur (d. 1882).
 1819 - Herman Melville, bandariskur rithofundur (d. 1891)
 1831 - Holger Peter Clausen, íslenskur kaupmaður (d. 1901).
 1837 - Mary Harris Jones, írskur verkalýðsleiðtogi (d. 1930).
 1863 - Gaston Doumergue, forseti Frakklands (d. 1937).
 1873 - George Copland, skoskur kaupmaður (d. ?).
 1906 - W.K.C. Guthrie, skoskur fornfræðingur (d. 1981).
 1924 - Abdullah bin Abdul Aziz al-Saud, konungur Sadi-Arabiu (d. 2015).
 1930 - Pierre Bourdieu, franskur félagsfræðingur (d. 2002).
 1933 - Antonio Negri, ítalskur stjórnmálaheimspekingur. 
 1942 - Giancarlo Giannini, ítalskur leikari.
 1950 - Árni Þórarinsson, íslenskur rithöfundur.
 1957 - Yoshio Kato, japanskur knattspyrnumaður.
 1959 - Satoshi Yamaguchi, japanskur knattspyrnumaður.
 1963 - Coolio, bandariskur rappari.
 1972 - Charles Malik Whitfield, bandarískur leikari.
 1976 - Iván Duque, forseti Kólumbíu.
 1981 - Hans Lindberg, danskur handknattleiksmaður.
 1984 - Bastian Schweinsteiger, knattspyrnuleikari.

Dáin 
 30 f.Kr. - Marcus Antonius, rómverskur stjórnmálamaður (f. 83 f.Kr.).
 1137 - Loðvík 6. Frakkakonungur (f. 1081).
 1402 - Játmundur af Langley, fyrsti hertogi af York.
 1464 - Cosimo de'Medici, leiðtogi lýðveldisins Flórens (f. 1389).
 1557 - Olaus Magnus, sænskur prestur og sagnaritari (f. 1490).
 1714 - Anna Englandsdrottning (f. 1665).
 1836 - Jón Espólín, sýslumaður og annálaritari (f. 1769).
 1887 - Sr. Hjörleifur Guttormsson, íslenskur prestur (f. 1807).
 1990 - Norbert Elias, þýskur félagsfræðingur (f. 1897).
 2004 - Sidney Morgenbesser, bandarískur heimspekingur (f. 1921).
 2005 - Fahd bin Abdul Aziz al-Saud, konungur Sádí-Arabíu (f. 1923).
 2009 - Corazon Aquino, forseti Filippseyja (f. 1933)

Ágúst